**Kedves Hatodikosok!**

Amint azt a tankönyvetekben láthattátok, egy nagy téma végére értünk. Ezen a héten összefoglaljuk, hogy miről is tanultunk az elmúlt hetekben – és a végén egy témazáró dolgozat vár rátok.

Ha átnézitek az ismétlést, akkor biztosan nem lesz nehéz megírni!

**Miről is tanultunk a „Magyarország a kora újkorban” fejezetben? (összefoglalás röviden)**

1. **A mohácsi csata után 3 részre szakadt ország életéről. Megtanultuk, hogy mi volt a három rész neve: (tk. 75-79. oldal)**

1. **Királyi Magyarország** (Pozsony központtal, Habsburg uralkodóval)

2. **Erdélyi Fejedelemség** (Szapolyai János fia, János Zsigmond a fejedelem)

3. **Török Hódoltság** (gyermekadó, szpáhik földet kapnak, minaret, mecset, fürdő)

1. **Végvári harcok – végvári hősök (tk. 80-83. oldal)**

1. **1532: Kőszeg** **– Jurisich Miklós** megvédi a várat

2. **1552: Temesvár ostroma – Losonczy István** nem tudja megvédeni a várat

3. **1552: Drégely – Szondi György** hősiesen védi a várat, de elfoglalják a törökök

4. **1552: Eger ostroma – Dobó István** vezetésével győz a védők helytállása

5. **1566: Szigetvár ostroma – Zrínyi Miklós** és a védők hősiessége ellenére elbuknak

1. **Reformáció és katolikus megújulás Magyarországon: (tk. 84-86. oldal)**

- a mohácsi vereség után Magyarországon is elterjed a reformáció (főleg a kálvini)

- Debrecen: a kálvinista Rómának is nevezték

- **Károli Gáspár**: az első magyar nyelvű Bibliafordítás (= Vizsolyi Biblia)

- a protestánsok számos iskolát nyitottak Magyarországon (pl. Debrecenben)

- ellenreformáció: cél az újrakatolicizálás

- **Pázmány Péter**: esztergomi érsek, az ellenreformáció vezetője, aki vitákban, érvekkel akarta ellenfeleit meggyőzni arról, hogy a katolikusoknak van igazuk

1. **Habsburg-ellenes harcok a XVII. században (tk. 90-93. oldal)**

- 1604-06: **Bocskai István** vezette szabadságharc: harcol a Habsburgok ellen, majd békét köt velük. Letelepíti a hajdúkat. (Hajdúság, Hajdúszoboszló, Hajdúnánás, stb.)

- **Zrínyi Miklós**: a szigetvári hős dédunokája, hadvezér és költő

1664: támadás a török ellen (téli hadjárat) – felégeti az eszéki fahidat

vasvári béke:

- **Thököly Imre**: a Habsburgok elleni harchoz megnyeri a törökök támogatását, győzelmet arat a császár hadai felett. A kurucok élén elfoglalta Észak-Magyarország keleti részét. Később a törökök elfogják.

1. **A törökök kiűzése Magyarországról (tk. 94-97.)**

1686: Buda visszafoglalása – az európai keresztény hadak vezetésével (Savoyai Jenő)

1. **A Rákóczi-szabadságharc (tk. 99-102) (1703-11)**

kurucok – labancok

szécsényi országgyűlés: Rákóczit vezérlő fejedelemmé választják

1707: ónodi országgyűlés: a Habsburg-ház trónfosztása

1711: szatmári béke

1. **Hazánk a Habsburg-birodalomban (tk. 103-109. oldal)**

**Pragmatica Sanctio**: leányági öröklés szabályozása – így örökli **Mária Terézia** a trónt

az ország benépesítése: belső vándorlással (magyarok), betelepítéssel (németek), bevándorlással (románok és szerbek)

**úrbéri rendelet**: a jobbágyok helyzetének rendezése (robot)

**felvilágosult önkényuralom**

mezőgazdaság: Magyarország a birodalom éléskamrája

**8. A kalapos, de alapos: II. József (tk. 110-112. oldal)**

állandó hadsereg

nem koronáztatja meg magát – **„kalapos király”-**nak csúfolják

**rendeletei:** **türelmi rendelet:** szabadabbá teszi a protestánsok vallásgyakorlását

**jobbágyrendelet:** a jobbágy szabadon házasodhatott, tanulhatott, II. József a jobbágy szó használatát is megtiltotta

cél: nemesi adómentesség megszüntetése is.

**német nyelvet** teszi hivatalossá – ezzel komoly nemzeti ellenállást vált ki

**A legfontosabb évszámok:**

1526. augusztus 29.: mohácsi csatavesztés

1532: Kőszeg ostroma – Jurisich Miklós megvédi a várat

1541: Budát elfoglalják a törökök (beszivárognak a várba, ellenállás nélkül)

1552: török hadjárat Magyarországon: Drégely, Eger

1566: Szigetvár ostroma – Zrínyi Miklós és a védők hősiessége

1604-06: Bocskai István szabadságharca

1664: téli hadjárat (Zrínyi Miklós)

1686: Buda visszafoglalása

1703-11: Rákóczi-szabadságharc

1740-80: Mária Terézia uralkodása

1780-90: II. József uralkodása

Sok sikert kívánok a dolgozathoz!

A feladatlapot megtalálod a redmentán, a következő linken: <https://redmenta.com/koraujkorVass>

vagy direktcíme: koraujkorVass

A feladatlapot egyszer töltheted ki jövő keddig (május 19-én 15 óráig).

Ha megnyitottad, 60 perc áll rendelkezésedre a feladatok elvégzésére.

Sok sikert kívánok!

szeretettel: Renáta néni